
PLUNGĖS STALO TENISO KLUBO ŽEMAITE TRENIRUOČIŲ TURNYRŲ   NUOSTATAI

I. BENDROJI DALIS

1. Plungės stalo teniso klubo (toliau - Klubas) Žemaite šeštadieninių treniruočių turnyrų tikslas sudaryti galimybę parungtyniauti tarpusavyje stalo teniso mėgėjams, kelti žaidėjų meistriškumą, populiarinti stalo tenisą. 
2. Turnyrus nuo 2014 m. organizuoja Klubo Žemaite valdyba. Sezonas pradedamas rugsėjo - spalio mėnesį ir turnyrai vyksta kiekvieną savaitę treniruočių metu. 2025-2026 metų sezone turnyrai organizuojami antradieniais, pavadinimas „šeštadieniniai“ lieka istorinis. Klubas pasilieja teisę keisti savaitinio turnyro dieną. Sezono turnyrai baigiami gegužės mėnesį (tikslią datą nustato Klubo valdyba ir paskelbia likus ne daugiau 4 savaitės iki sezono pabaigos). Turnyrų pradžia 18.10 val., registracija nuo 18.00 val. Turnyrai vyksta Plungės verslo ir technologijų mokyklos sporto salėje, adresas Mendeno g. 7, Plungė.
3. Turnyrų dalyviai privalo vilkėti tvarkingą, skirtą salei, sportinę aprangą. Dalyviai patys atsakingi už savo sveikatą. 
4. Starto mokestis dalyviams: suaugusiems  - 5 €, moksleiviams, studentams - 2 €, pensininkams 3 €. Starto mokesčio nemoka STK Žemaite nariai ar kiti žaidėjai jeigu yra sumokėję metinį klubo valdybos nustatytą treniruočių mokestį. 
5. Varžybos vykdomos pagal Lietuvoje patvirtintas Lietuvos stalo teniso asociacijos (toliau – LSTA) Tarptautinės stalo teniso federacijas stalo teniso žaidimo taisykles. Žaidėjų raketės turi atitikti Tarptautinės stalo teniso federacijos (ITTF) nustatytus reikalavimus.

II. VADOVAVIMAS VARŽYBOMS

6. Už turnyrų organizavimą atsakingas STK Žemaite pirmininko pavaduotojas Arūnas Juozas Auškalnis, tel. 868624466, e.paštas: arunas.auskalnis@gmail.com
7. Varžybų nuostatai gali būti keičiami tik Plungės stalo teniso klubo Žemaite valdybos sprendimu.
8. Varžybų vyr. teisėjas, nacionalinės kategorijos stalo teniso teisėjas Arūnas Juozas Auškalnis.

III.  DALYVIAI, VARŽYBŲ SISTEMA

9. Turnyruose dalyvauja Plungės rajono stalo teniso mėgėjai ir mėgėjos bet kokio pasiruošimo lygio, nustatyta tvarka laiku užsiregistravę varžyboms.
10. Kviečiami ir kiti, ne plungiškiai, jeigu jie susipažinę su šiais nuostatais ir informuoja apie savo dalyvavimą vyr. teisėją iš anksto.
11. Kiekvieno atskiro turnyro sistema parenkama priklausomai nuo susirinkusių dalyvių skaičiaus. Visi dalyviai nepriklausomai nuo pasiruošimo lygio pradeda varžybas bendroje grupėje kvalifikaciniame etape. Tikimės, kad šiame etape labiau patyrę žaidėjai pasidalins patirtimi su mažiau patyrusiais. Varžybos vykdomos iki visų vietų išaiškinimo, siekiama, kad kiekvienas dalyvis sužaistų turnyre ne mažiau 4 susitikimus.
12. Nugalėtojai bei prizininkai nustatomi ir apdovanojami atsižvelgiant į suminius viso sezono rezultatus pagal atskiras įskaitas:
· merginų/moterų – tarp visų užsiregistravusių;
· mėgėjų – žaidėjai sezono pradžioje nesantys ir niekada nebuvę reitinguoti LSTA ar STL reitinge, o taip pat esantys ar buvę, bet turintys mažiau kaip 400 reitingo taškų reitinge paskelbtame 2025-10-01, bei pakoreguojant pagal reitingą paskelbtą 2026-03-01 (nepriklausomai ar LSTA ar RJ reitingas);
· A lygos – žaidėjai užėmę 1-12 vietas praėjusiame Plungės rajono čempionate, arba sezono pradžioje patenkantys tarp 10 geriausių Plungės žaidėjų pagal LSTA ar STL reitingą, nepriklausomai nuo to ar dalyvavo čempionate. Ne plungiškiai A lygos įskaitai priskiriami jei jų LSTA ar STL reitingas buvo aukštesnis nei dešimto Plungės žaidėjo, atitinkamai pakoreguojant pagal 2026-03-01 reitingą;
· B lygos – žaidėjai sezono pradžioje esantys, ar buvę praeityje LSTA ar STL reitinge, jei jie neatitinka A lygos įskaitos ar mėgėjų įskaitos kriterijų;
· Jaunimo (20 m.) – gim. 2006, 2007 m.;
· Jaunių (18 m.) – gim. 2008, 2009 m.;
· Jaunių (16 m.) – gim. 2010 m. ir vėliau;
· Debiutantų – kituose sezonuose nežaidę, arba žaidę ne daugiau tris turnyrus žaidėjai.
13. Sezono rezultatai sumuojami skaičiuojant pasiektas pergales arba surinktus įskaitinius taškus. Taškai žaidėjui tenka už užimtas vietas, atitinkamai: pirma vieta 48 taškai paskutinė vieta – 1,25 taško. Kitų vietų taškai išskaičiuojami atitinkamai pagal progresiją, priklausomai nuo dalyvių skaičiaus,

IV. APDOVANOJIMAI, BAIGIAMOJI DALIS

14. Sezonui pasibaigus įteikiami apdovanojimai:
· du pagrindiniai Šeštadieninių Žemaite turnyrų apdovanojimai: PEREINAMOSIOS TAURĖS žaidėjams pasiekusiems daugiausiai pergalių merginų/moterų bei mėgėjų įskaitose. Ant taurių užrašomi metai ir nugalėtojų vardai, pavardės. Kito sezono pradžioje taurės gražinamos organizatoriams;
· keturi vardinės taurės (ar prizai) žaidėjams pasiekusiems daugiausiai pergalių merginų/moterų bei mėgėjų įskaitose bei surinkusiems daugiausiai įskaitinių taškų A lygos ir B lygos įskaitose;
· vardiniai medaliai žaidėjams prizininkams pagal pergalių skaičių merginų/moterų bei mėgėjų įskaitose, bei A įskaitos ir B įskaitos prizininkams pagal surinktus įskaitinius taškus;
· sezono metu pagal galimybes gali būti teikiami apdovanojimai ir atskirų turnyrų nugalėtojams bei prizininkams;
· žaidėjams kurie sužaidžia 50, 100 turnyrų (per visą 11 metų turnyrų istoriją) įteikiami specialūs Plungės STK ženkliukai su pirmųjų šeštadieninių turnyrų simbolika. 
15.  Informacija apie varžybas skelbiama Facebook‘o puslapyje: Plungės STK Žemaite ir/ar grupėje Plungės stalo teniso klubas ŽEMAITE.

